Оспорващият Г. В. Р., редовно призован, явява се лично и с адв. Д., с пълномощно по делото.

За ответника Н. Г. К. ОД на М. – Б. С. „. П., редовно призован, представител не се явява.

Свидетелят К. Г., несвоевременно призована, явява се лично.

АДВ. Д.: Да се даде ход на делото.

Съдът намира, че не са налице процесуални пречки за даване ход на делото, предвид редовното призоваване на страните, поради което 

О П Р Е Д Е Л И: 

ДАВА ХОД НА ДЕЛОТО И ДОКЛАДВА 
 
Разглеждането на делото е отложено за днешното съдебно заседание за събиране на допуснати доказателства.

АДВ. Д.: Моля да бъде изслушан допуснатият свидетел. 

Снема самоличността на свидетеля:
К. Г. – гражданин на Р.... и с българско гражданство, 37 годишна, неомъжена, неосъждана, без родствена връзка със страна и законен представител на страна по делото.
Свидетелят бе предупреден за наказателната отговорност по чл. 290 от НК и обеща да каже истината по делото. 

СВИДЕТЕЛЯ Г.: На 20.06.2015 г. тръгнахме с Г. Р. К. язовир „Логодаж” на плаж и аз карах колата, обаче си запалих цигара и на мен цигарата ми падна. Бях с къса пола, загубих управлението върху автомобила и завъртях волана и се оказахме в канавката. Изгасих колата, излязохме отвън и искахме да извадим триъгълник, една част от колата беше на пътя. Обаче имаше трева и не можахме да извадим триъгълника. Г. звънна на някакви приятели да дойдат да ни помогнат. От моята страна имаше повече трева, аз даже си бях ударила главата и рамото, но ми нямаше нищо. От другата страна откъм шофьора имаше повече трева, бях с чехли и той влезе от другата страна на колата. Аз си влезнах до шофьорското място и стояхме вътре да чакаме помощ. 
Г. седна на шофьорското място, за да не газя аз в тревата. В този ден управлявах аз автомобила. Дойде първо линейка. Но не мога да кажа кой я извика. Линейките си тръгнаха, тъй като нямах наранявания и нямаше нужда от медицинска помощ. А полицията дойде след линейките, но като време не мога да кажа. Може да има 20-30 мин. Първо от линейките когато дойдоха, настояха да се качим в линейките и ние се качихме, заведоха ни в Центъра на спешна помощ и полицията дойде в Центъра за спешна помощ. Аз си стоях на пейката в Спешния център, мен никой не ме попита нищо, полицаите разговаряха с Г.. 
Аз съм правоспособен шофьор имам категория „В” от 11 години. С Г. сме приятели и на него шофьорската книжка му беше изтекла в края на м. април, но имаше някакви глоби за покриване, а нямахме пари, затова не можеше да си извади книжка. Имахме финансови затруднения и трябваше да си извади нова книжка, и като нямахме пари, аз повече карах колата. Излизали сме и в чужбина, ходили сме до Сърбия, но винаги аз карах. 
В този ден аз управлявах колата, а той седеше до шофьорското място на предната седалка. След като стана инцидента, ние излязохме от колата, потърсихме помощ и се върнахме в колата, но той седна на шофьорското място, защото имаше висока трева, за да не газя аз в тревата с чехли, за да изчакаме помощ. Слънцето вече беше доста напекло и влезнахме в колата, за да не стоим на пътя. През цялото време колата беше с изгасен двигател. Веднага след като попаднахме в канавката аз изгасих двигателя. Първи дойдоха от Спешна помощ. От Спешна помощ казаха да влезнем в колата и настояваха да отидем до Спешния център. Ние отидохме там и не мога да кажа след колко време дойдоха полицаите, просто не си спомням да кажа някакъв период от време.
Полицаите ми потърсиха документ за самоличност, но преди да си тръгнем от Спешния център. Казаха, че трябва да се кача с тях до колата и да отидем до Първо районно управление. Те искаха по ЕГН да намерят и трябваше да отидем до полицията, за да уточнят самоличността ми. Там излезе къде живея по документи и казаха, че трябва да платя глоба, тъй като не си нося личната карта. Само ми потърсиха личната карта, но не ме попитаха за инцидента какво се е случило. 

АДВ. Д.: Обсъждахме с доверителя ми, че от една страна 6 месечния срок изтича и реално едно продължаване на производството би могло по-скоро да забави нещата, затова обсъдихме въпроса за оттегляне на жалбата, но държахме и да се съберат доказателства в другото производство, така че от името на доверителя ми заявявам, че оттегляме жалбата.

ОСПОРВАЩИЯТ Г. Р.: Заявявам, че оттеглям жалбата си, тъй като срокът на който ми е наложена ПАМ фактически изтича и за мен няма интерес от водене на производството.

Съдът намира, че при условията на чл. 159, т. 8 от АПК производството на делото ще следва да бъде прекратено с оглед изявлението на оспорващия, извършено лично пред съда в днешното съдебно заседание за оттегляне на жалбата. Оттеглянето на жалбата е десезиране на съда от разглеждането на правния спор, поради което и на основание чл. 159, т. 8 от АПК, съдът 

О П Р Е Д Е Л И: № 1917

ОСТАВЯ БЕЗ РАЗГЛЕЖДАНЕ жалбата на Г. В. Р. от гр. Б., ул. .., против Заповед за прилагане на ПАМ № 15-1116-000190/20.06.2015 г. на Началника Г. К. ОД на М. – Б. С. „. П..

ПРЕКРАТЯВА производството по адм.д. № 635 по описа на Административен съд – Б. за 2015 г.

Определението може да се обжалва с частна жалба в 7-дневен срок от днес за оспорващия и от съобщаването на ответника – Началника Г. К. ОД на М. – Б. С. „. П. пред Върховен административен съд на Р България.

                            АДМИНИСТРАТИВЕН СЪДИЯ: /п/ Стоянка Пишиева-Сахатчиева

Протоколът се написа в съдебно заседание, което приключи в 10.19 часа.

                             АДМИНИСТРАТИВЕН СЪДИЯ: /п/ Стоянка Пишиева-Сахатчиева

                                                         СЕКРЕТАР: /п/ М. Янева-Кирова

Вярно с оригинала!
М.К.